Litene mõis

Litene mõis (saksa keeles Lettin, läti keeles Litenes muiža, eesti keeles ka Liitina mõis) oli rüütlimõis Liivimaal Valga kreisis Gulbene kihelkonnas. Mõisakompleks jääb tänapäevase haldusjaotuse järgi Gulbene piirkonna Litene valda Litene külla.

Ajalugu

Erinevalt teistest piirkonna mõisadest ei allunud selle mõisa alad mitte Gulbene piiskopilinnusele, vaid Aluliina ordulinnusele.  Gustav II Adolf andis selle koos teiste piirkonna mõisadega Gustav Hornile, kellelt see siis mõisade reduktsiooni käigus riigile läks.Hagemeister, Heinrich von. Materialen zu einer Geschichte der Landgüter Livlands. Erster Theil. Riga: Eduard Frantzen´s Buchhandlung, 1836, lk 2479.

Aastal 1826 omandas mõisa Johann Gottlieb Wolffi pärandi jagamisel Otto Heinrich Theodor Wolff. Too suri aastal 1841 ja mõisa pärisid tema lesk Anna ning nende lapsed Ottilie, Friedrich, Casimir, Anna, Ernst, Gottlieb, Marie, Alexandrine, Eveline, Olga ja Anine. Aastal 1880  suri Anna ning uuel pärandijagamisel ostis Ernst mõisa 227 500 rubla eest ülejäänud pärijatelt välja.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 396.

Mõisa suurus
Bienenstammi andmetel oli Vana-Gulbene mõisa ja selle kõrvalmõisade, sealhulgas ka Litene mõisa kogusuurus 1816. aastal 22 adramaad, neile mõisadele allus kokku 1474 mees- ja 1538 naishinge.Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 279

Aastal 1832 oli Litene mõisa suurus 12 ja 1/4 adramaad maad. Aastal 1881 oli adramaid 16 ja 1/80, lisaks allus mõisale 21 ja 11/80 adramaad mõisale kuuluvate talude valduses.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 393.

Karjamõisad
Aastal 1816 allus Litene mõisale kaks karjamõisa: Sillowa ja Kordona.

Mõisaansambel
Litene mõisakompleks ja selle tall on riikliku kaitse all olevad kultuurimälestised.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Kohaliku kaitse all on Litene mõisa pesuköök, häärber, kaks teenijate maja, park, magasiait, ait, küün ja apteek.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Häärberis asub tänapäeval Litene kool.

Viited

Kategooria:Gulbene piirkonna mõisad
Kategooria:Gulbene kihelkond
Kategooria:Wolffide mõisad